/* COM/2010/0502 galīgā redakcija */ KOMISIJAS ZIŅOJUMS EIROPAS PARLAMENTAM UN PADOMEI KOMISIJAS 3. FINANŠU ZIŅOJUMS EIROPAS PARLAMENTAM UN PADOMEI par EIROPAS LAUKSAIMNIECĪBAS GARANTIJU FONDU 2009. FINANŠU GADS





[pic] | EIROPAS KOMISIJA | Briselē, 23.9.2010 COM(2010) 502 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI KOMISIJAS 3. FINANŠU ZIŅOJUMSEIROPAS PARLAMENTAM UN PADOMEIpar EIROPAS LAUKSAIMNIECĪBAS GARANTIJU FONDU2009. FINANŠU GADS SEC(2010) 1098 SATURS 1. BUDŽETA PROCEDŪRA 5 1.1. Provizoriskais budžeta projekts 2009. gadam 5 1.2. Budžeta projekts 2009. gadam 5 1.3. Grozījumu vēstule 2009. gadam 5 1.4. Budžeta pieņemšana 2009. gadam 5 1.5. Budžeta grozījumi Nr. 8/2009 5 1.6. Budžeta grozījumi Nr. 10/2009 5 1.7. ELGF piešķirtie ieņēmumi 6 1.8. Ieņēmumi no pagaidu restrukturizācijas summām cukura nozarē 6 1.9. ELGF budžeta daļa kopējā ES budžetā 7 2. KASES STĀVOKLIS UN APROPRIĀCIJU PĀRVALDĪBA 7 2.1. Apropriāciju pārvaldība 7 2.1.1. 2009. finanšu gadā pieejamās apropriācijas 7 2.1.2. 2009. finanšu gadā pieejamo apropriāciju izpilde 8 2.1.3. Budžeta izpilde - Komisijas tieši pārvaldītie izdevumi 8 2.1.4. Mēneša maksājumi dalībvalstīm 9 2.1.4.1. Mēneša maksājumi, kuru pamatā ir veiktie izdevumi 9 2.1.4.2. Lēmumi par mēneša maksājumiem 2009. gadā 9 3. ELGF 2009. GADA BUDŽETA IZPILDE 9 3.1. Ievads 9 4. PIEZĪMES PAR LAUKSAIMNIECĪBAS BUDŽETA IZPILDI 10 4.1. 05 02. nodaļa. Intervences lauksaimniecības tirgos 10 4.1.1. Ievads 10 4.1.2. Graudaugi 10 4.1.3. Pārtikas programmas 10 4.1.4. Augļi un dārzeņi 10 4.1.5. Vīnkopības nozares produkti 10 4.1.6. Piens un piena produkti 10 4.2. 05 03. nodaļa. Tiešais atbalsts 11 4.3. 05 07. nodaļa. Lauksaimniecības izdevumu revīzija 11 4.3.1. 05 07 01. pants: Lauksaimniecības izdevumu kontrole 11 5. PIEŠĶIRTO IEŅĒMUMU IZPILDE 11 5.1. ELGF piešķirtie ieņēmumi 11 5.2. Piešķirtie ieņēmumi attiecībā uz pagaidu restrukturizācijas summām cukura nozarē 11 5.3. Cukura nozares restrukturizācijas fonds 11 6. IEDALĪJUMS PA IZDEVUMU VEIDIEM 12 1. PIELIKUMS ELGF BUDžETA PROCEDūRA 2009.GADAM 2. pielikums ELGF budžeta daļa ES budžetā no 2003. līdz 2009. finanšu gadam 3. pielikums budžeta izpildes analīze 4.I pielikums piešķirto ieņēmumu (kas iegūti 2009.gadā) izpildes analīze 4.II. pielikums BUDŽETA IZPILDES ANALĪZE - C5 (pārnesti no 2008. gada)* 5. pielikums BUDŽETA IZPILDE PĒC PANTA UN DALĪBVALSTS - 2009. finanšu gads 6. pielikums ELGF IZDEVUMU IEDALĪJUMA IZMAIŅAS LAIKPOSMĀ NO 2004. LĪDZ 2009. finanšu gadam* Piezīme: Šim ziņojumam pievienots plašāks Komisijas darba dokuments. Pilns šā dokumenta teksts (angļu valodā) un tabulas pielikumā (angļu valodā) būs pieejamas Lauksaimniecības ģenerāldirektorāta mājas lapā (http://ec.europa.eu/agriculture/fin/finrep_en.htm). | BUDŽETA PROCEDŪRA [1] Provizoriskais budžeta projekts 2009. gadam Komisija pieņēma 2009. gada provizorisko budžeta projektu (PBP) un iesniedza to budžeta lēmējinstitūcijai 2008. gada 6. maijā. Eiropas Lauksaimniecības garantiju fondam (ELGF) ierosināto saistību apropriāciju kopsumma 2007.-2013. gada finanšu shēmas 2. pozīcijā bija 42 860,3 miljoni euro. Budžeta projekts 2009. gadam 2009. gada budžeta projektu Padome pieņēma 2008. gada jūlijā. Salīdzinājumā ar provizorisko budžeta projektu ELGF apropriācijas bija samazinātas par 380,0 miljoniem euro līdz 42 480,3 miljoniem euro. Grozījumu vēstule 2009. gadam Komisija 2008. gada oktobrī pieņēma 2009. gada PBP grozījumu vēstuli Nr. 2, nosakot, ka ELGF nepieciešamo saistību apropriāciju apjoms ir 41 579,89 miljoni euro, par 1 280,4 miljoniem euro mazāk nekā attiecīgā summa provizoriskajā budžeta projektā. Budžeta pieņemšana 2009. gadam Eiropas Parlaments pieņēma 2009. gada budžetu 2008. gada decembra plenārsēdē. Nobalsoto ELGF saistību apropriāciju kopsumma bija 41 131,4 miljoni euro, t. i., par 448,5 miljoniem euro mazāk, nekā minēts grozījumu vēstulē. No šīs kopsummas saistību apropriācijas 3409,6 miljonu euro apmērā tika paredzētas tirgus pasākumiem budžeta nodaļā 05 02, bet saistību apropriācijas 37 779,0 miljonu euro apmērā bija paredzētas tiešajiem atbalstiem budžeta nodaļā 05 03. Turklāt 2009. gada budžetā saistību apropriācijas 320,7 miljonu euro apmērā tika paredzētas 17. politikas jomai “Veterinārie un fitosanitārie pasākumi” un saistību apropriācijas 29,5 miljonu euro apmērā tika paredzētas 11. politikas jomai “Zivsaimniecība”. Sīkāku informāciju skatīt 1. pielikumā. Budžeta grozījumi Nr. 8/2009 Komisija 2009. gada jūnijā ierosināja budžeta grozījumus Nr. 8/2009 attiecībā uz 2009. gada budžeta saistību apropriācijām un budžeta lēmējinstitūcija tos akceptēja, palielinot ELGF pieejamo apropriāciju apjomu par 49,3 miljoniem euro, kas paredzēts dzīvnieku slimību apkarošanai, īpaši cīņai pret infekciozo katarālo drudzi 17. politikas jomā “Veterinārie un fitosanitārie pasākumi”. Budžeta grozījumi Nr. 10/2009 Komisija 2009. gada novembrī ierosināja un budžeta lēmējinstitūcija akceptēja budžeta grozījumus Nr. 10/2009, kuros ELGF pieejamo saistību apropriāciju apjoms tika samazināts par 135,0 miljoniem euro, lai piedalītos Eiropas ekonomikas atveseļošanas plāna (EERP) finansēšanā, un TRDI [2] maksājumu apropriāciju apjoms tika samazināts par 111,2 miljoniem euro (NB! TRDI finansē agrākā Eiropas Lauksaimniecības virzības un garantiju fonda Garantiju nodaļa). ELGF piešķirtie ieņēmumi[3] Atbilstīgi KLP finansēšanas Regulas (EK) Nr. 1290/2005 34. pantam ieņēmumus, kas gūti no atbilstības pārbaužu lēmumos noteiktām finanšu korekcijām, ieņēmumus no pārkāpumiem un no piena nodevas uzskata par piešķirtajiem ieņēmumiem ELGF izdevumu finansēšanai. Šos piešķirtos ieņēmumus daļēji vai pilnībā var izmantot ELGF izdevumu finansēšanai, ja budžeta lēmējinstitūcijas piešķirtās apropriācijas ir nepietiekamas, lai finansētu dalībvalstīs radušos izdevumus. Ja visus šos ieņēmumus vai to daļu neizmanto, tad tos automātiski pārnes uz nākamā gada budžetu, lai finansētu minētā gada budžeta vajadzības. 2009. gada budžeta sastādīšanas laikā aplēsa ieņēmumus, kurus paredzēts saņemt 2009. budžeta gada laikā, kā arī summu, kuru bija paredzēts pārnest no 2008. budžeta gada uz 2009. budžeta gadu. Budžeta lēmējinstitūcija šo aplēsi ņēma vērā, pieņemot 2009. gada budžetu. Konkrēti: - ieņēmumus no atbilstības pārbaužu rezultātā noteiktajām korekcijām un no pārkāpumiem aplēsa attiecīgi 600,0 miljonu euro un 105,0 miljonu euro apmērā, bet ieņēmumus no piena nodevas 337,0 miljonu euro apmērā. Tādējādi piešķirto ieņēmumu kopsummu, kuru paredzēts gūt 2009. budžeta gada laikā, aplēsa 1042,0 miljonu euro apmērā; - piešķirto ieņēmumu apjomu, ko paredzēts pārnest no 2008. budžeta gada uz 2009. budžeta gadu, aplēsa EUR 1334,0 miljonu apmērā. Kopsumma, par kādu Komisija samazināja apropriācijas, kas tika pieprasītas augļu un dārzeņu nozares ražotāju organizāciju darbības fondiem (par 515,0 miljoniem euro) un vienotā maksājuma shēmai (par 1861,0 miljoniem euro) bija 2376,0 miljoni euro. Ņemot vērā šīs summas, budžeta lēmējinstitūcija visbeidzot piešķīra šīm programmām apropriācijas attiecīgi 260,0 miljonu euro apmērā un 27 239,0 miljonu euro apmērā. Sīkāku informāciju skatīt 4.I un 4.II pielikumā. Ieņēmumi no pagaidu restrukturizācijas summām cukura nozarē[4] Pagaidu restrukturizācijas summas cukura nozarē, kā noteikts Padomes Regulas (EK) Nr. 320/2006 11. pantā, uzskata par piešķirtajiem ieņēmumiem, kas paredzēti, lai finansētu cukura nozares restrukturizāciju un citus atbalstus, kas paredzēti Cukura nozares restrukturizācijas fondā. Katrā tirdzniecības gadā no 2006./07. gada līdz 2008./09. gadam šīs summas attiecas uz katras dalībvalsts uzņēmējiem piešķirtajām cukura, inulīna sīrupa un izoglikozes kvantitātes kvotām, un dalībvalstīm attiecīgās summas jāiemaksā fondā divos maksājumos, proti, attiecīgi līdz katra gada 31. martam un 30. novembrim. Sagatavojot 2009. gada budžetu, budžeta ieņēmumus, ko paredzēts ieskaitīt ES budžetā gada laikā, aplēsa 1742,0 miljonu euro apmērā. Vienlaikus paredzēja, ka no 2008. budžeta gada uz 2009. budžeta gadu pārnesīs 2 006,0 miljonus euro. Sīkāku informāciju skatīt 4.I un 4.II pielikumā. ELGF budžeta daļa kopējā ES budžetā ELGF galīgā budžeta (saistību apropriāciju) daļa kopējā ES budžetā laikposmā no 2003. līdz 2009. gadam norādīta 2. pielikumā. KASES STĀVOKLIS UN APROPRIĀCIJU PĀRVALDĪBA Apropriāciju pārvaldība 2.1.1. 2009. finanšu gadā pieejamās apropriācijas EUR Budžeta izdevumu daļa (1) | Saistību apropriācijas | Maksājumu apropriācijas | Budžeta ieņēmumu sadaļa (PI) (3) | Prognozes | 1. Sākotnējās apropriācijas ELGF | 41 131 356 325 | 41 265 823 325 | 1. Atbilstības pārbaudes | 600 000 000 | 2. Budžeta grozījumi(2) | -85 660 000 | -246 200 000 | 2. Pārkāpumi | 105 000 000 | 3. Galīgās ELGF apropriācijas, no kurām: | 41 045 696 325 | 41 021 423 325 | 3. Papildu nodeva no piena ražotājiem | 337 000 000 | 3a. Apropriācijas dalītai pārvaldībai (neskaitot TRDI (4) ES 10) | 40 589 704 325 | 40 589 704 325 | 4. Pagaidu pārstrukturēšanas summas cukura nozarei (5) | 1 742 000 000 | 3b. Apropriācijas tieši pārvaldītiem izdevumiem (6) | 455 992 000 | 360 919 000 | Kopējā PI prognoze | 2 784 000 000 | 3c. Apropriācijas TRDI ES 10(7) | 0 | 70 800 000 | (1) Apropriācijas, kas iekļautas 2009. gada budžetā, ņemot vērā 2009. gadam piešķirtos ieņēmumus, kuri varētu tikt pārnesti no 2008. uz 2009. gadu saskaņā ar Padomes Regulas (EK) Nr. 1605/2002 10. pantu. (2) Saistību apropriācijām budžeta grozījumos Nr. 8 un Nr. 10/2009 paredzēts 135,0 miljonu euro samazinājums Eiropas ekonomikas atveseļošanas plānam (1.6. punkts), kā arī paredzēts palielināt izdevumus 17. politikas jomai “Fitosanitārie un veterinārie pasākumi” (Veselības un patērētāju aizsardzības ģenerāldirektorāts) par 49,3 miljoniem euro (1.5. punkts). Maksājumu apropriācijām budžeta grozījumā Nr. 10/2009 paredzēts samazinājums par 135 miljoniem euro Eiropas ekonomikas atveseļošanas plānam (1.6. punkts) un par 111,2 miljoniem euro TRDI - bijušā Eiropas Lauksaimniecības virzības un garantiju fonda Garantiju nodaļa (bijušais ELVGF). (3) PI: piešķirtie ieņēmumi, kas tiks saņemti. Ieņēmumu postenī nav norādītas ieņēmumu summas (p.m.)[5], bet prognozētā summa ir norādīta budžeta piezīmēs. (4) TRDI: Pārejas programma lauku attīstības finansēšanai 10 jaunajās dalībvalstīs. (5) Šos ieņēmumus izmanto, lai nodrošinātu nepieciešamās apropriācijas Cukura nozares restrukturizācijas fonda atbalsta maksājumam. (6) 80 % no saistību apropriācijām attiecas uz izdevumiem saistībā ar 17. politikas jomu “Veterinārie un fitosanitārie pasākumi” (Veselības un patērētāju ģenerāldirektorāts). Pārējā daļa -vienlīdzīgi 05. politikas jomai “Lauksaimniecība un lauku attīstība” (Lauksaimniecības un lauku attīstības ģenerāldirektorāts) - un 11. politikas jomai “Zivsaimniecība” (Jūrlietu un zivsaimniecības ģenerāldirektorāts). Maksājumi Jūrlietu un zivsaimniecības ģenerāldirektorātam ietver 1,8 miljonu euro, kas tika pārvietots no citiem 11. politikas jomas “Zivsaimniecība” posteņiem. (7) Gada beigās sākotnējās maksājumu apropriācijas 182 miljonu euro apmērā samazinājās līdz 70,8 miljoniem euro, ņemot vērā budžeta grozījumu Nr. 10/2009. | 2.1.2. 2009. finanšu gadā pieejamo apropriāciju izpilde EUR Saistību apropriāciju izpilde | Maksājumu apropriāciju izpilde | Dalītā pārvaldība (neskaitot TRDI ES 10) (1): | 46 024 783 279.92 | 46 024 783 279.92 | Tieši pārvaldītie izdevumi | 444 795 087.91 | 270 611 015.99 | TRDI ES 10 | 0.00 | 67 170 526.24 | Kopā (ieskaitot Cukura nozares restrukturizācijas fondu)(2) Cukura nozares restrukturizācijas fonds Kopā (neskaitot Cukura nozares restrukturizācijas fondu) | 46 469 578 367.83 3 017 689 890.69 43 451 888 477.14 | 46 362 564 822.15 3 017 689 890.69 43 344 874 931.46 | (1) Piešķirtās summas. Saistības un maksājumi mīnus gūtie piešķirtie ieņēmumi: EUR 43 197 343 784.95. (2) Pieskaitot summu 2 165 546,21 euro apmērā (par vērā neņemto tiešajiem izdevumiem piešķirto ieņēmumu izpildi) saistību apropriāciju izpildes apjoms ir 46 471 743 914,04 euro (ELGF + Cukura nozares restrukturizācijas fonds). Tīrā summa, kurā nav ieskaitīts Cukura nozares restrukturizācijas fonds, ir 43 454 054 023,35 euro. Faktiski izmantotā saistību apropriāciju summa 2009. finanšu gadā bija 46 469 578 368 euro, bet faktiski izmantotā maksājumu apropriāciju summa bija 46 362 564 822 euro. 2.1.3. Budžeta izpilde - Komisijas tieši pārvaldītie izdevumi EUR Tieši pārvaldīti izdevumi | Saistību apropriācijas | Saistību anulēšana | Maksājumu apropriācijas | Pārnests uz 2010. gadu (1) | Apropriācijas | 455 992 000.00 | - | 360 919 000.00 | - | Izpilde | 444 795 087.91 | - | 270.611.015.99 | 31.370.402.92 | Anulētās apropriācijas | 11 196 912.09 | - | 90 307 984.01 | - | (1) Tikai nediferencētas apropriācijas var pārnest uz 2010. gadu. | Tieši pārvaldītiem izdevumiem 2009. gada budžetā tika paredzētas saistību apropriācijas 456 miljonu euro apmērā. 2009. gadā saistības tika izpildītas 444,8 miljonu euro apmērā piešķīra 2009. gadā. Šo apropriāciju atlikums 11,2 miljonu euro apmērā tika anulēts. Uz izdevumiem, kas saistīti ar 17. politikas jomu “Veterinārie un fitosanitārie pasākumi” attiecas 80 % no saistību apropriācijām. Pārējā daļa attiecas vienlīdzīgi uz 05. politikas jomu “Lauksaimniecība un lauku attīstība” un 11. politikas jomu “Zivsaimniecība”. 2.1.4. Mēneša maksājumi dalībvalstīm 2.1.4.1. Mēneša maksājumi, kuru pamatā ir veiktie izdevumi Padomes 2005. gada 21. jūnija Regulas (EK) Nr. 1290/2005 par kopējās lauksaimniecības politikas finansēšanu[6] 15. pantā paredzēts, ka “Komisija mēneša maksājumus veic par izdevumiem, ko dalībvalstu akreditētie maksātāji veikuši pārskata mēnesī.” Mēneša maksājumus attiecīgajai dalībvalstij izmaksā vēlākais tā otrā mēneša trešajā darbdienā, kurš seko mēnesim, kurā veikti izdevumi. Mēneša maksājumi ir neto izdevumu atmaksa (pēc ieņēmumu atskaitīšanas), kas jau ir veikti un pieejami, pamatojoties uz dalībvalstu iesniegtajām ikmēneša deklarācijām[7]. Ikmēneša izdevumu un ieņēmumu grāmatojumus pārbauda un labo, pamatojoties uz detalizētu deklarāciju[8]. Turklāt šos maksājumus uzskata par galīgiem tikai tad, kad veikta to pārbaude nākamajos finanšu gados, ņemot vērā lēmumus par grāmatojumu noskaidrošanu. Mēneša maksājumu sistēma sedz dalībvalstu maksājumus, kas veikti no 2008. gada 16. oktobra līdz 2009. gada 15. oktobrim. Attiecībā uz atlikušajiem maksājumiem Komisija veic tiešus maksājumus par ierobežotu pasākumu skaitu. Kopējā izmaksātā mēneša maksājumu neto summa 2009. gada finanšu gadam bija 43 197 343 784,95 euro. 2.1.4.2. Lēmumi par mēneša maksājumiem 2009. gadā Attiecībā uz 2009. finanšu gadu Komisija pieņēma divpadsmit lēmumus par mēneša maksājumiem. Turklāt 2009. gada decembrī pieņēma lēmumu par papildu mēneša maksājumu, pielāgojot jau iepriekš piešķirtos maksājumus kopējiem izdevumiem attiecīgajā gadā. ELGF 2009. GADA BUDŽETA IZPILDE Ievads 2009. lauksaimniecības gads bija zīmīgs ar strauju un ievērojamu daudzu lauksaimniecības produktu cenu kritumu gan ES, gan pasaules tirgos, jo īpaši piena nozarē. Sarežģīto situāciju lauksaimniecības tirgū vēl vairāk apgrūtināja pasaules mēroga finanšu krīze un vispārējā negatīvā ekonomiskā prognoze. Šāda attīstība ietekmēja gan ELGF izdevumu apjomu, gan pieejamo kredīta apropriāciju izlietojumu atsevišķās budžeta jomās. Budžets tika izpildīts 43 454,1 miljona euro apmērā. Šie izdevumi tika segti ar budžeta sākotnējām apropriācijām, pilnībā izmantojot piešķirto ieņēmumu summu (1474,1 miljonu euro), kas pārnesta no 2008. gada, un daļu no piešķirtajiem ieņēmumiem, kas gūti 2009. gadā (944,5 miljoni euro no kopsummas 1086,0 miljonu euro apmērā). Saistībā ar 05. politikas jomu “Lauksaimniecība un lauku attīstība” izdevumi par tirgus pasākumiem bija 3987 miljoni euro un par tiešajiem atbalstiem 39 113,9 miljoni euro, abās nozarēs pārsniedzot budžetā nobalsotās apropriācijas. Šo acīmredzamo pārtēriņu daļēji sedza, pārvietojot apropriācijas no citiem budžeta posteņiem, un daļēji no ELGF budžetam piešķirtajiem ieņēmumiem. Turklāt iepriekš minētajā izpildes kopsummā ietilpst izdevumi par zivsaimniecības tirgus pasākumiem (11. politikas joma), 29,4 miljonu euro apmērā, kā arī izdevumi veterinārajā jomā (17. politikas joma), 364,3 miljonu euro apmērā. (NB! Sīkāku informāciju skatīt 3. pielikumā). 5. pielikumā atspoguļots ELGF izdevumu sadalījums pa pantiem un dalībvalstīm. PIEZĪMES PAR LAUKSAIMNIECĪBAS BUDŽETA IZPILDI Turpmāk ir sniegtas īsas piezīmes par lauksaimniecības budžeta apropriāciju izlietojumu, pamatojoties uz 3. pielikumā iekļauto informāciju. 05 02. nodaļa. Intervences lauksaimniecības tirgos Ievads Kopējie maksājumi no budžeta šai jomā sasniedza 3987,0 miljonus euro, un tie tika finansēti no budžetā piešķirtajām nobalsotajām apropriācijam, kuru apjoms ir 3287,7 miljoni euro, un no piešķirtajiem ieņēmumiem 702,0 miljonu euro apmērā. Graudaugi Pārtēriņš šajā nozarē galvenokārt bija saistīts ar to, ka intervences krājumi palielinājās no aptuveni 0,047 miljoniem tonnu gada sākumā līdz apmēram 1,56 miljoniem tonnu gada beigās. Pārtikas programmas Attiecībā uz lauksaimniecības produktu sadali trūcīgākajām personām konstatētais nepilnīgais izlietojums izskaidrojams ar dažu dalībvalstu piedzīvotajām administratīvām grūtībām, kuru dēļ tās nevarēja veikt visus dažādu produktu tirgus iepirkumus, kas bija paredzēti 2009. gada sadales plānā. Jāatzīmē arī, ka 2009. gadā budžeta summa palielinājās līdz 500 miljoniem euro. Augļi un dārzeņi Acīmredzamajam pārtēriņam šajā nozarē bija tehnisks iemesls, jo daļa izdevumu 413,4 miljonu euro apmērā tika finansēta ar piešķirtajiem ieņēmumiem darbības fondiem ražotāju organizācijām, kā arī ar palielinātiem dalībvalstu maksājumiem atbalstam ražotāju grupām saistībā ar to pagaidu atzīšanu. Vīnkopības nozares produkti Šajā nozarē finansētie primārie pasākumi ir valsts atbalsta programmas un vīnogulāju izaršanas shēma. Valsts atbalsta programmu īstenošana dalībvalstīs bija apmierinoša, ņemot vērā, ka šis bija šo programmu piemērošanas pirmais gads. Pieteikumu dalībai vīnogulāju izaršanas atbalsta shēmā bija daudz vairāk, tādējādi radot attiecīgajām dalībvalstīm lielākus izdevumus salīdzinājumā ar budžetā atvēlētajām apropriācijām. Piens un piena produkti Lai novērstu sarežģīto tirgus situāciju piena nozarē, 2009. gada janvārī Komisija atkal ieviesa eksporta kompensācijas. Turklāt valsts rezervei tika iegādāti ievērojami daudzumi sausā vājpiena un sviesta, kura iepirkšanas termiņš tika pagarināts (parastais termiņš bija 31. augusts). 2008. gada septembrī izstrādātajā 2009. gada budžetā netika paredzētas apropriācijas šīm darbībām, kā rezultātā izdevumi šajā nozarē pārsniedza attiecīgo budžeta apropriāciju apjomu. 05 03. nodaļa. Tiešais atbalsts Šajā budžeta nodaļā nobalsotās apropriācijas veidoja summu 37 779,0 miljonu euro apmērā, bet maksājumu kopsumma sasniedza aptuveni 39 113,9 miljonus euro. Šis acīmredzamais pārtēriņš galvenokārt saistīts ar vienotā maksājuma shēmu (maksājumu apropriācijas tika samazinātas, lai ņemtu vērā piešķirtos ieņēmumus), un to daļēji sedza ar budžeta pārvietojumu no citiem budžeta posteņiem un daļēji no ieņēmumiem, kas šai shēmai tika piešķirti 2009. gada budžetā. 05 07. nodaļa. Lauksaimniecības izdevumu revīzija 05 07 01. pants: Lauksaimniecības izdevumu kontrole Šis pants galvenokārt ietver summas, ko pārskaita ELGF budžetā no grāmatojumu noskaidrošanas atbilstības korekcijām, kā arī tās summas, kas rodas no saņēmējiem veikto maksājumu termiņu neievērošanas. Šo korekciju kopsumma bija 115,1 miljons euro. Budžeta lēmējinstitūcijas šīm korekcijām piešķirto apropriāciju summa bija 490,0 miljoni euro. Komisija slēdza šo kontu, pārvietojot apropriācijas 375,1 miljona euro apmērā no ELGF 2009. budžeta gadā piešķirtajiem ieņēmumiem. PIEŠĶIRTO IEŅĒMUMU IZPILDE ELGF piešķirtie ieņēmumi Piešķirto ieņēmumu summa, kas faktiski tika pārnesta no 2008. uz 2009. gadu, bija 1474,1 miljons euro, un tā tika pilnībā izmantota, lai finansētu 2009. budžeta gada izdevumus atbilstīgi Finanšu regulas 10. pantam. Ar šo summu tika segti ražotāju organizāciju darbības fondu izdevumi 343,8 miljonu euro apmērā un izdevumi saistībā ar vienotā maksājuma shēmu 1130,4 miljonu euro apmērā. Piešķirtie ieņēmumi, kas gūti 2009. gadā, bija 1086,0 miljoni euro. Daļa šo piešķirto ieņēmumu 944,7 miljonu euro apmērā tika izmantota, lai segtu izdevumus, kas radušies gada laikā, un atlikums 141,5 miljonu euro apmērā tika automātiski pārnests uz 2010. gada budžetu, lai finansētu minētā gada budžeta vajadzības. Sīkāku informāciju skatīt 4.I un 4.II pielikumā. Piešķirtie ieņēmumi attiecībā uz pagaidu restrukturizācijas summām cukura nozarē Piešķirto ieņēmumu kopsumma, ko dalībvalstis pārskaitījušas 2009. gadā, bija 1742,0 miljoni euro. Turklāt piešķirtie ieņēmumi, kas pārnesti no 2008. uz 2009. gadu, bija 2044,6 miljoni euro. Tādēļ ES budžetam 2009. gadā pieejamo piešķirto ieņēmumu kopsumma pagaidu pārstrukturēšanas summu veidā sasniedza 3 786,0 miljoni euro. Šobrīd pēc atbalsta maksājumu izmaksas Cukura nozares restrukturizācijas fonda dalībniekiem, pagaidu restrukturizācijas summu atlikums ir 768,3 miljoni euro, kas tiks pārnests uz 2010. gadu. Sīkāku informāciju skatīt 5.3. punktā un 4.I un 4.II pielikumā. Cukura nozares restrukturizācijas fonds 2009. budžeta gadā dalībvalstis veica maksājumus atbalstiem cukura nozares restrukturizācijai, diversifikācijai, kā arī cukura rafinēšanai, kuru kopsumma sasniedza aptuveni 3017,7 miljonus euro. Šie atbalsti tika maksāti no iepriekšminētajiem ieņēmumiem, kas radās no pagaidu restrukturizācijas summām cukura nozarē. Sīkāku informāciju skatīt 4.I un 4.II pielikumā. IEDALĪJUMS PA IZDEVUMU VEIDIEM ELGF izdevumu kopsumma ir 43 454,1 miljons euro (neskaitot Cukura nozares restrukturizācijas fondu). Turpmāk šie izdevumi raksturoti, iedalot tos pa vissvarīgākajām kategorijām, kā arī norādot procentuālo īpatsvaru, ko tie veido kopējos ELGF 2009. gada izdevumos. Glabāšana Glabāšanas izdevumi sasniedza 173,4 miljonus euro, t. i., 0,04 % no kopējiem izdevumiem. Galvenie produkti bija graudaugu, vīnkopības, piena un cūkgaļas nozares produkti. Eksporta kompensācijas Izdevumi par eksporta kompensācijām sasniedza 649,5 miljonus euro, t. i., 1,50 % no kopējiem izdevumiem. Citi tirgus pasākumi Izdevumi citiem tirgus pasākumiem sasniedza 3085,6 miljonus euro, t. i., 7,10 % no gada kopējiem izdevumiem. Šī kategorija ietver galvenokārt ar graudaugiem, augļiem un dārzeņiem, vīnu, pienu un piena produktiem, liellopu un teļa gaļas un cūkgaļas tirgu, kā arī ar pārtikas programmām saistītos izdevumus. Tie ietver arī daļu no korekcijām, kas radušās lauksaimniecības izdevumu revīzijas rezultātā. Tiešie atbalsti Izdevumi par tiešajiem atbalstiem sasniedza 39 113,9 miljonus euro, t. i., 90,01 % no kopējiem izdevumiem. Tiešie izdevumi Šie izdevumi sasniedza 447 miljonus euro, t. i., 1,03 % no izdevumiem bija Komisijas tieši veiktie izdevumi, un tie bija saistīti galvenokārt ar veterinārijas pasākumiem, kā arī ar lauku saimniecību grāmatvedību un lauksaimniecības pārskatiem. Lauku attīstība 2009. gada budžetā netika paredzētas apropriācijas agrākā ELVGF Garantijas nodaļai[9]. Vienlaikus dalībvalstis deklarēja atgūtas summas no iepriekš izmaksātajiem maksājumiem, kas atbilst 13,3 miljoniem euro. Šā iedalījuma pa izdevumu veidiem izmaiņas laikposmam no 2004. līdz 2009. gadam ir norādītas 6. pielikumā. [pic] [pic] [pic] [pic] [pic] [pic] [pic] [1] Šī procedūra aprakstīta 1. pielikumā. [2] TRDI : Pārejas programma lauku attīstības finansēšanai jaunajās ES 10 dalībvalstīs. [3] Šīs summas neiekļauj budžeta ieņēmumu posteņos (670. pants par ELGF piešķirtiem ieņēmumiem), bet tās tiek norādītas budžeta piezīmēs par šo pantu. [4] Šīs summas neiekļauj budžeta ieņēmumu posteņos (680. pants par pagaidu restrukturizācijas summām cukura nozarē), bet tās tiek norādītas budžeta piezīmēs par šo pantu. [5] p.m. “pour mémoire” –atgādinājumam. [6] OV L 209, 11.8.2005., 1. lpp. [7] Šīs ikmēneša izdevumu deklarācijas dalībvalstis nosūta ar deklarāciju mēneša N+1 10. datumā. [8] Detalizētās deklarācijas dalībvalstis (izmantojot 104. tabulu) nosūta reizi mēnesī mēneša N+1 20. datumā. [9] LAUKU ATTĪSTĪBA, ko finansē agrākā Eiropas Lauksaimniecības virzības un garantiju fonda Garantiju nodaļa (ELVGF) - 2000.-2006. gada plānošanas periods